***Suvestinė redakcija nuo 2005-04-03 iki 2011-02-10***

*Įsakymas paskelbtas: Žin. 2004, Nr. , i. k. 1042330ISAK003D-238*

**LIETUVOS RESPUBLIKOS ŽEMĖS ŪKIO MINISTRAS**



**Į S A K Y M A S**

**DĖL GALVIJO PASO IŠDAVIMO IR NAUDOJIMO**

2004 m. balandžio 27 d. Nr. 3D-238

Vilnius

Vadovaudamasis Lietuvos Respublikos valstybės ir savivaldybės įmonių įstatymo (Žin., 1994, Nr. [102-2049](https://www.e-tar.lt/portal/lt/legalAct/TAR.29FB2C8807FE); 2004, Nr. [4-24](https://www.e-tar.lt/portal/lt/legalAct/TAR.35E7B34FF641)) 4 straipsniu ir remdamasis Gyvulių registravimo ir identifikavimo taisyklėmis, patvirtintomis Lietuvos Respublikos žemės ūkio ministro 2003 m. birželio 16 d. įsakymu Nr. 3D-234 (Žin., 2003, Nr. [60-2734](https://www.e-tar.lt/portal/lt/legalAct/TAR.DF2AF8BAEB59)):

1. Tvirtinu Galvijo paso išdavimo ir naudojimo taisykles (pridedama).

2. Pavedu valstybės įmonei Žemės ūkio informacijos ir kaimo verslo centrui parengti Gyvulių registro duomenų bazę galvijų pasams išduoti, organizuoti pasų blankų gamybą ir pasų išdavimą galvijų laikytojams.

3. Nustatau, kad galvijo pasas, kurio forma patvirtinta Lietuvos Respublikos žemės ūkio ministro 2004 m. kovo 12 d. įsakymu Nr. 3D-106 (Žin., 2004, Nr. [43-1421](https://www.e-tar.lt/portal/lt/legalAct/TAR.9904C2131417)), išduodamas visiems galvijams pagal jų laikytojų prašymus.

*Punkto pakeitimai:*

*Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169*

APLINKOS MINISTRAS

PAVADUOJANTIS ŽEMĖS ŪKIO MINISTRĄ ARŪNAS KUNDROTAS

SUDERINTA

Valstybinės maisto ir veterinarijos

tarnybos direktoriaus pavaduotojas

l. e. direktoriaus pareigas

Darius Remeika

2004-04-23

PATVIRTINTA

Lietuvos Respublikos žemės ūkio

ministro 2004 m. balandžio 27 d.

įsakymu Nr. 3D-238

**Galvijo paso išdavimo IR NAUDOJIMO taisyklės**

1. Galvijo pasą išduoda valstybės įmonė Žemės ūkio informacijos ir kaimo verslo centras (toliau – ŽŪIKVC).

2. Galvijo pasas išduodamas galvijo laikytojui arba jo įgaliotam asmeniui.

3. Dėl galvijo paso išdavimo galvijo laikytojas, pateikdamas raštišką prašymą, kreipiasi į teritorinį Valstybinės maisto ir veterinarijos tarnybos padalinį arba tiesiogiai į ŽŪIKVC, arba turėdamas tiesioginį kompiuterinį ryšį ir teisę prisijungti prie Gyvulių registro duomenų bazės, pats suveda duomenis į tam tikslui ŽUIKVC parengtą programą.

4. Šių taisyklių 3 punkte nurodyta įstaiga, gavusi raštišką galvijo laikytojo prašymą per 2 darbo dienas suveda duomenis tiesiogiai į tam tikslui ŽŪIKVC parengtą programą.

5. ŽŪIKVC per 7 darbo dienas nuo duomenų įvedimo galvijo pasą išsiunčia laikytojo nurodytu adresu arba pristato jį kitu patikimu būdu.

*Punkto pakeitimai:*

*Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169*

6. Galvijo laikytojas, gavęs pasą, įrašo duomenis paso dalyje „Galvijo laikytojai ir bandos“ ir saugo pasą visą galvijo laikymo savo ūkyje laikotarpį.

7. Galvijo savininkui pasikeitus galvijo pasas perduodamas naujajam savininkui, kuris galvijo pase įrašo savo duomenis, kaip nurodyta šių taisyklių 6 punkte.

8. Pamestų arba susidėvėjusių galvijų pasų dublikatai išduodami ta pačia tvarka.

*Punkto pakeitimai:*

*Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169*

9. Ant pakartotinai išduoto galvijo paso langelyje „Paso išdavimo data“ rašoma žyma „Pakartotinis“ ir skaičius, rodantis kelintą kartą išduodamas pakartotinis galvijo pasas.

10. Jei paso dublikatas išduodamas ne pirmajam galvijo laikytojui, tai ankstesniųjų galvijo laikytojų duomenys įrašomi pagal informaciją, esančią Gyvulių registro duomenų bazėje.

11. *Neteko galios nuo 2005-04-03*

*Punkto naikinimas:*

*Nr. ,
2005-03-25,
Žin. 2005,
Nr.
43-1378 (2005-04-02), i. k. 1052330ISAK003D-169*

12. Galviją eksportuojant į Europos Sąjungos valstybes nares galvijo pasas atiduodamas galvijo pirkėjui.

13. Galviją eksportuojant į ne Europos Sąjungos šalis, paskutinysis galvijo paso turėtojas grąžina jį ŽŪIKVC.

14. Galviją paskerdus skerdimo įmonėje, skerdimo įmonė skiltyje „Kitos žymos“ privalo pažymėti įmonės pavadinimą, skerdimo datą ir per 14 darbo dienų galvijo pasą išsiųsti paštu/pristatyti ŽŪKVC su lydraščiu, kuriame nurodoma skerdimo įmonės pavadinimas ir grąžintų galvijų pasų skaičius.

*Punkto pakeitimai:*

*Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169*

15. Grąžinti ŽŪIKVC galvijų pasai registruojami duomenų bazėje ir saugomi teisės aktų nustatyta tvarka.

*Papildyta punktu:*

*Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169*

\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos žemės ūkio ministerija, Įsakymas

Nr. ,
2005-03-25,
Žin., 2005, Nr.
43-1378 (2005-04-02), i. k. 1052330ISAK003D-169

Dėl žemės ūkio ministro 2004 m. balandžio 27 d. įsakymo Nr. 3D-238 "Dėl galvijo paso išdavimo ir naudojimo" pakeitimo